Държавен вестник, бр. 101, 2023 г., стр. 19

БРОЙ  101	
Д Ъ Р Ж А В Е Н  В Е С Т Н И К 	
СТР.  19  
Чл. 32. Пътен знак А16 „Възможно е из-
хвърляне на малки камъни“ се използва за 
сигнализиране на пътен участък с нестабилизи-
рана повърхност на настилката, която създава 
опасност от изхвърляне на малки камъни от 
колелата на пътните превозни средства.
Чл. 33. Пътен знак А17 „Опасност от срут-
ване или наличие на паднали камъни“ се 
използва за сигнализиране на пътен участък, 
в който съществува опасност от падащи или 
паднали камъни върху платното за движение.
Чл. 34. (1) Пътен знак А18 „Пешеходна 
пътека“ се използва за предупреждаване на 
водачите на пътни превозни средства за при-
ближаването на пешеходна пътека тип „Зебра“, 
сигнализирана с пътен знак Д17.
(2) Пътен знак А18 не се използва за преду­
преждаване за приближаването на пешеходна 
пътека на място с регулиране на движението 
със светлинни сигнали.
(3) С пътен знак А18 задължително се 
сигнализира пешеходна пътека тип „Зебра“, 
намираща се на път извън границите на на-
селено място.
Чл. 35. (1) Пътен знак А19 „Деца“ се из-
ползва за сигнализиране на пътен участък, 
разположен в близост до училище, детско 
заведение, площадка за игра, детски лагер и 
други, в който е възможна внезапна поява на 
деца върху платното за движение.
(2) Извън границите на населени места 
пътен знак А19 задължително се повтаря на 
разстояние не по-малко от 50 m преди опас-
ния участък, което се указва с допълнителна 
табела Т1.
Чл. 36. Пътен знак А20 „Велосипедисти и 
водачи на индивидуално електрическо пре-
возно средство“ се използва за сигнализиране 
на пътен участък, в който велосипедисти и 
водачи на индивидуално електрическо превоз-
но средство навлизат или пресичат платното 
за движение.
Чл. 37. Пътни знаци А21 „Възможна е по-
ява на домашни животни“ и А22 „Възможна 
е поява на диви животни“ се използват за 
сигнализиране на пътен участък, в който е 
възможно внезапно навлизане на животни 
върху платното за движение.
Чл. 38. Пътен знак А23 „Участък от пътя 
в ремонт“ се използва за сигнализиране на 
пътен участък в обхвата на пътя, в който се 
извършват строителни или ремонтни работи, 
дейности по поддържането, при аварийни 
ситуации и други и движението на пътни 
превозни средства, по който не е спряно.
Чл. 39. (1) Пътен знак А24 „Светофар“ 
предупреждава за приближаването на мяс-
то, в което пътното движение се регулира 
със светлинни сигнали, подавани от пътни 
светофари.
(2) Пътен знак А24 се поставя:
1. преди всеки светофар – извън границите 
на населени места;
2. преди първия светофар – при навлизане 
в населено място;
3. преди всеки светофар, за който не е оси-
гурена видимост на светлинните сигнали от:
а) 100 m – при скорост на движение не 
по-голяма от 50 km/h;
б) 150 m – при скорост на движение, по-
голяма от 50 km/h.
4. преди преносима светофарна уредба при 
условията на т. 3.
Чл. 40. Пътен знак А25 „Кръстовище на 
равнозначни пътища“ предупреждава за при-
ближаването на кръстовище извън границите 
на населеното място, в което няма сигнали-
зиран път с предимство.
Чл. 41. Пътни знаци А26 „Кръстовище с 
път без предимство“, А27 „Кръстовище с път 
без предимство отдясно“ и А28 „Кръстовище 
с път без предимство отляво“ се използват за 
сигнализиране на кръстовище извън границите 
на населени места, образувано от пресичане 
отдясно и/или отляво с път, по който движе-
щите се пътни превозни средства нямат пре-
димство за преминаване през кръстовището.
Чл. 42. (1) Пътен знак А29 „Кръстовище с 
кръгово движение“ се използва за сигнали-
зиране на кръстовище, в което движението 
е кръгово и се извършва само в указаната от 
стрелките посока.
(2) Пътен знак А29 задължително се по-
ставя:
1. преди всяко кръстовище с кръгово дви-
жение – извън границите на населени места;
2. преди първото кръстовище с кръгово 
движение – при навлизане в населено място;
3. преди кръстовище с кръгово движение 
в населено място, което е трудно разпозна-
ваемо от водачите на пътни превозни сред-
ства – липсва пътен знак Ж1 или разстоянието 
за видимост на пътните знаци на входа на 
кръстовището е по-малко от 100 m.
(3) Пътен знак А29 не се поставя на кръ-
гови кръстовища, движението на които се 
регулира със светлинни сигнали.
Чл. 43. (1) Пътен знак А30 „Двупосочно 
движение“ се използва за сигнализиране на 
пътен участък, в който се променя режимът 
на движение – от пътно платно с еднопосоч-
но движение се преминава в пътно платно с 
двупосочно движение.
(2) С пътен знак А30 не се сигнализира 
пътен участък с дължина до 150 m, в който 
средната разделителна ивица се прекъсва и се 
заменя с пътна маркировка и броят на път-
ните ленти за всяка от посоките на движение 
остава непроменен.
(3) Пътен знак А30, когато е с пътни знаци 
В24 „Забранено е изпреварването на моторни 
превозни средства с изключение на мотоцик-